40

11. รายการระหว่างกัน

บริษัทมีรายการระหว่างกันกับกิจการที่เกี่ยวข้องกันโดยการมีผู้ถือหุ้น และ/หรือกรรมการร่วมกัน
โดยรายการดังกล่าวเป็นไปตามการดำเนินงานธุรกิจปกติ
ที่นอกจากจะคำนึงถึงผลประโยชน์สูงสุดของ

บริษัทเป็นสำคัญแล้ว
ยังสามารถเกื้อกูลธุรกิจในกลุ่มซึ่งจะให้ผลตอบแทนจากการลงทุนกลับมายังบริษัทฯ

รายการระหว่างกันที่เกิดขึ้น ได้แก่

11.1 การให้บริการ

-   บริษัท แมนคอน จำกัด (บริษัทย่อย)

-   บริษัท ดูราฟลอร์ จำกัด (บริษัทที่เกี่ยวข้อง)

-   บริษัท สามัคคีซีเมนต์ จำกัด (บริษัทร่วม)

เป็นการที่บริษัทให้บริการเช่าพื้นที่อาคารแก่กิจการที่เกี่ยวข้องโดยพิจารณากำหนดอัตราค่าเช่าจากราคาตลาดในปัจจุบันและมีการปรับราคาตามภาวะเศรษฐกิจที่เป็นจริง
โดยมีมูลค่ารวม 2.1 ล้านบาท

11.2 การให้กู้ยืมเงินระหว่างกัน

  11.2.1 การกู้ยืมระหว่างกิจการที่เกี่ยวข้องกัน

-   บริษัท แมนคอน จำกัด (บริษัทย่อย)

-   บริษัท สามัคคีซีเมนต์ จำกัด (บริษัทร่วม)

-   บริษัท ดูราฟลอร์ จำกัด (บริษัทที่เกี่ยวข้อง)

เงินทดรองบริษัท แมนคอน จำกัด ไม่มีการคิดดอกเบี้ยและกำหนดจ่ายคืนเมื่อทวงถาม ,
เงินทดรองจากบริษัท สามัคคีซีเมนต์ จำกัด ไม่มีการกู้ยืมในระหว่างปี 2553 ส่วนเงินทดรองจาก
บริษัท ดูราฟลอร์ จำกัด มียอดคงเหลือยกมาต้นปีจำนวน 10 ล้านบาท
โดยมีการคิดอัตราดอกเบี้ยระหว่างกันในอัตราร้อยละ 8.00 ต่อปี และกำหนดจ่ายคืนเมื่อทวงถาม
(อัตราดอกเบี้ยดังกล่าวเป็นอัตราปกติที่คิดกันในธุรกิจทั่วไป) โดยบริษัทฯ
ได้ชำระคืนเงินทดรองที่เหลือทั้งหมดให้บริษัท ดูราฟลอร์ จำกัด ในปี2553 เรียบร้อยแล้ว
บุคคลที่มีผลประโยชน์ร่วมกัน คือ นายชวน ตั้งมติธรรม , นางอัญชัน ตั้งมติธรรม , นายชูเกียรติ
ตั้งมติธรรม , นางสาวชุติมา ตั้งมติธรรม (สามี-ภรรยาและบุตร) ซึ่งเป็นประธานกรรมการ ,
กรรมการบริหาร , กรรมการของบริษัท และเป็นกรรมการและผู้ถือหุ้นเกินร้อยละ 5 ใน บริษัท
ดูราฟลอร์ จำกัด และ บริษัท สามัคคีซีเมนต์ จำกัด

11.2.2 การกู้ยืมระหว่างบุคคลที่เกี่ยวข้องกัน

  บริษัทได้รับเงินทดรองจากกรรมการ โดยไม่มีการคิดดอกเบี้ยและถึงกำหนดจ่ายคืนเมื่อทวงถาม

( ดูหมายเหตุประกอบงบการเงินหมายเลข 18)

11.3 การซื้อที่ดินรอการพัฒนาและเพื่อขาย

11.3.1 บริษัทฯ ซื้อที่ดินจากกรรมการของบริษัทฯ ในเขตกรุงเทพมหานคร
โดยมีวัตถุประสงค์ในการพัฒนาอสังหาริมทรัพย์เพื่อขายในอนาคต จำนวนเนื้อที่ 790 ตร.ว.
โดยราคาที่ตกลงซื้อขายเป็นราคาเฉลี่ยของราคาประเมินจากผู้ประเมินอิสระ 2 ราย

41

- ความเห็นของคณะกรรมการบริษัทฯ ผลประโยชน์ที่คาดว่าจะเกิดกับบริษัทฯ

ที่ประชุมคณะกรรมการของบริษัทฯ พิจารณาเห็นว่า การเข้าทำรายการนี้สมเหตุสมผล
และเป็นไปเพื่อประโยชน์ของบริษัท รวมทั้งเป็นประโยชน์ต่อผู้ถือหุ้นโดยรวม
มีผลตอบแทนจากการศึกษาความเป็นไปได้ของโครงการ อยู่ในเกณฑ์มาตรฐานของบริษัท
ซึ่งเป็นเกณฑ์เดียวกับที่บริษัทใช้พิจารณาจัดซื้อที่ดินจากบุคคลทั่วไป

- ความเห็นของคณะกรรมการตรวจสอบ และ/หรือ กรรมการอิสระ ในการเข้าทำรายการ

มีความเห็นสอดคล้องกับคณะกรรมการบริษัทฯ

11.3.2 บริษัทฯ ซื้อที่ดินจากบริษัทร่วมแห่งหนึ่ง
โดยมีวัตถุประสงค์ในการพัฒนาอสังหาริมทรัพย์ในอนาคตจำนวนเนื้อที่ 55,110 ตร.ว.
โดยราคาที่ตกลงซื้อขายเป็นราคาใกล้เคียงกับราคาประเมินของผู้ประเมินอิสระ

- ความเห็นของคณะกรรมการบริษัทฯ ผลประโยชน์ที่คาดว่าจะเกิดกับบริษัทฯ

ที่ประชุมคณะกรรมการของบริษัทฯ พิจารณาเห็นว่า
การเข้าทำรายการนี้สมเหตุสมผลและเป็นไปเพื่อประโยชน์ของบริษัท
รวมทั้งเป็นประโยชน์ต่อผู้ถือหุ้นโดยรวม มีผลตอบแทนจากการศึกษาความเป็นไปได้ของโครงการ
อยู่ในเกณฑ์มาตรฐานของบริษัท ซึ่งเป็นเกณฑ์เดียวกับที่บริษัทใช้พิจารณาจัดซื้อที่ดินจากบุคคลทั่วไป

- ความเห็นของคณะกรรมการตรวจสอบ และ/หรือ กรรมการอิสระ ในการเข้าทำรายการ

มีความเห็นสอดคล้องกับคณะกรรมการบริษัทฯ

นโยบายการทำรายการระหว่างกัน

บริษัทฯ มีนโยบายการทำรายการระหว่างกันกับกิจการหรือบุคคลที่เกี่ยวข้องอย่างสมเหตุสมผลตาม

ปกติของธุรกิจทั่วไปด้วยความชัดเจน โปร่งใส และยุติธรรม ต่อลูกค้า , คู่ค้า
และผู้ถือหุ้นตลอดจนการรักษา

ผลประโยชน์สูงสุดของบริษัทฯ เป็นสำคัญ

ความเห็นของผู้สอบบัญชีเกี่ยวกับบุคคลที่มีผลประโยชน์ร่วมและรายการระหว่างกัน

โปรดดูรายละเอียดยอดคงเหลือตามหมายเหตุประกอบงบการเงินหมายเลข 5 และหมายเลข 18

ขั้นตอนการอนุมัติรายการ

มีการกำหนดอำนาจอนุมัติตามวงเงินที่กำหนดไว้แล้ว
และเสนอต่อที่ประชุมคณะกรรมการตรวจสอบเพื่อสอบทานรายการ
โดยคำนึงถึงความเหมาะสมอย่างเพียงพอ เพื่อมิให้เกิดความขัดแย้งทางผลประโยชน์